  Туспуктэм: Руслан Нуриахметов Майя Бывальцева Матысь нуналъёсы нуназе Удмуртиын температура ноль градуслэсь вылӥын возиськоз, таӵе куазь оштолэзь кутсконысь но шорысь эсэпъёслы тупа. Арнялэн кыкетӥ ӝыныяз тӧло кариськоз. Со сярысь улосвыл Гидрометцентрлэн пресс-службаез ивортӥз. 21-тӥ южтолэзе нуназе омыр +8 градусозь шуналоз, элькунлэн бадӟым люкетаз кӧня ке зороз. Вирнуналэ, 22-тӥ южтолэзе, ӧжыт зороз, интыосын лымыен суро. Уйин 0…+5, нуназе +3…+8 градус возиськоз. 23-тӥ южтолэзе тӧло луоз, зор-кот усьыны кулэ ӧвӧл. Уйин термометръёс  -1…-6, нуназе +3…+8 градус возьматозы. Уйин йӧвалег. Нырысь-валысь чакланъёсъя, 24-тӥ южтолэзе омыр +5…+10 градусозь шуналоз. Интыосын ӧжыт зороз. Шутэтскон нуналъёсы куазь шуныт но тӧло луоз, зоръёс кужмоялозы. Тегъёс: Удмуртия Гидрометцентр куазь  